Document ID: /roh_data/filtered/fineweb-2-filterrobots_roh.jsonl.gz/4292

Sco quai che Pascal Murbach, il manader dal servetsch forestal ha ditg, hajan ins en lieus periferics gì da far transports cun il helicopter. Là, nua che las maschinas da guaud na pudevan betg charrar.
Perquai ch’igl haja gì bleras plantas cun gronda paisa, hajan ins decidì d'engaschar per l’emprima giada la firma Heli Air SA dal chantun Glaruna ch'ha in helicopter Bell 212. Quel po auzar plantas pli grevas che auters helicopters.
Bain saja quest helicopter in pau pli plaun, ma cun pudair transportar paisas pli autas saja el era pli effizient. Sco quai che Pascal Murbach ha ditg, possian ins però betg anc dir, sch’il helicopter vegnia puspè duvrà en l’avegnir. Ins possia decider quai pir, cura ch’il quint final saja sin maisa.
RR actualitad 08:00